
Ettepanek
NÕUKOGU OTSUS

ühenduse ühinemise kohta ÜRO Euroopa Majanduskomisjoni eeskirjaga nr 107 M2- või M3-kategooria sõidukite tunnustamist käsitlevate sätete kohta seoses nimetatud sõidukite üldise konstruktsiooniga

(komisjoni esitatud)

SELETUSKIRI

1.
Üldine taust

Nõukogu 27. novembri 1997. aasta otsusega 97/836/EÜ sai EÜst 24. märtsil 1998 ÜRO Euroopa Majanduskomisjoni 1958. aasta muudetud kokkuleppe lepinguosaline, samuti ühines EÜ kõnealusele kokkuleppele lisatud 78 eeskirjaga. Otsus jõustus 24. märtsil 1998.

Kõnealuse otsuse artikli 3 lõikes 3 nähakse ette, et ühendus võib otsustada rakendada eeskirja, millega ta ei ühinenud muudetud kokkuleppega ühinemise ajal, kui nõukogu kiidab kõnealuse eeskirja heaks kvalifitseeritud häälteenamusega pärast Euroopa Parlamendilt nõusoleku saamist.

ÜRO Euroopa Majanduskomisjoni eeskirja nr 107
 (M2- või M3- kategooria sõidukite tunnustamist käsitlevate sätete kohta seoses nimetatud sõidukite üldise konstruktsiooniga) eesmärk on eelkõige mootorsõidukite kaubanduse tehniliste tõkete kaotamine lepinguosaliste vahel ning sõidukite töötamisel kõrge ohutustaseme tagamine. Seepärast leiab komisjon, et EÜ ühinemine kõnealuse eeskirjaga oleks soovitav.

Samuti on ette nähtud, et asjaomane eeskiri inkorporeeritakse mootorsõidukite tüübikinnitussüsteemi, kuna direktiivi 2001/85/EÜ reguleerimisala on sarnane eeskirjaga nr 107.

Tuleks rõhutada, et EÜ võtab kõnealuse eeskirjaga ühinemist käsitleva otsuse vastu ÜRO Euroopa Majanduskomisjoni ametlikes keeltes (inglise, prantsuse ja vene keel) kättesaadavate dokumentide põhjal. Kuna EÜst on saanud ÜRO Euroopa Majanduskomisjoni 1958. aasta kokkuleppe osaline, tuleb tal järgida kõnealuse kokkuleppega ettenähtud menetluskorda. Seepärast on lisatud üksnes eeskirja nr 107 prantsus- ja ingliskeelne versioon. Kõnealuse eeskirja tõlked avaldatakse enne selle jõustumist.

2.
Otsuse ettepaneku sisu

Otsuse ettepaneku eesmärk on võimaldada ühendusel ühineda ÜRO Euroopa Majanduskomisjoni eeskirjaga nr 107 M2- või M3- kategooria sõidukite tunnustamist käsitlevate sätete kohta seoses nimetatud sõidukite üldise konstruktsiooniga.

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse nõukogu 27. novembri 1997. aasta otsust 97/836/EÜ, Euroopa Ühenduse ühinemise kohta ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavale ja/või sellel kasutatavatele seadmetele ja osadele ühtsete tehnonõuete kehtestamist ja nende nõuete alusel väljastatud tunnistuste vastastikust tunnustamist („1958. aasta muudetud kokkulepe”)
, eriti selle artikli 3 lõiget 3 ja artikli 4 lõike 2 teist taanet,
võttes arvesse komisjoni ettepanekut,

võttes arvesse Euroopa Parlamendi nõusolekut

ning arvestades järgmist:

(1)
Eeskirja nr 107
 (M2- või M3-kategooria sõidukite tunnustamist käsitlevate sätete kohta seoses nimetatud sõidukite üldise konstruktsiooniga) standardnõuded on kavandatud mootorsõidukite kaubanduse tehniliste tõkete kaotamiseks lepinguosaliste vahel ning sõidukite töötamisel kõrge ohutustaseme tagamiseks.

(2)
Seega leiab komisjon, et määrus nr 107 tuleks inkorporeerida mootorsõidukite tüübikinnitussüsteemi,

ON TEINUD JÄRGMISE OTSUSE:

Artikkel 1

1.
Ühendus kohaldab ÜRO Euroopa Majanduskomisjoni eeskirja nr 107 M2- või M3-kategooria sõidukite tunnustamist käsitlevate sätete kohta seoses nimetatud sõidukite üldise konstruktsiooniga.

2.
Eeskirja tekst lisatakse käesolevale otsusele.

Artikkel 2

ÜRO Euroopa Majanduskomisjoni eeskiri nr 107 M2- või M3-kategooria sõidukite tunnustamist käsitlevate sätete kohta seoses nimetatud sõidukite üldise konstruktsiooniga inkorporeeritakse ühenduse mootorsõidukite tüübikinnitussüsteemi.

Artikkel 3

Komisjon teavitab Ühinenud Rahvaste Organisatsiooni peasekretäri käesolevast otsusest.

Brüssel,


Nõukogu nimel

